ПОКАНА ЗА ИЗРАЗУВАЊЕ ИНТЕРЕС

ЗА ГРАДЕЖЕН ИНЖЕНЕР

 **(реф.бр. MK-MES-282463-CS-INDV/004-22)**

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договор за ангажирање на индивидуален консултант- градежен инженер.

Консултантските услуги вклучуваат поддршка во имплементација на Проектот за унапредување на основното образование како дел од тимот во проектната единица во Министерството за образование и наука. Предвидено времетраење на услугите е април 2022- февруари 2026. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните квалификации и искуство за извршување на услугите:

* Универзитетска диплома во областа на градежништво.
* Најмалку 3 години професионално искуство во областа на проектирање, проценка, инспекција или надзор на градежни работи вклучително и реновирања од поголем обем;
* Искуство во координација и управување со договори за градежни работи ќе се смета за предност;
* Познавање на градежната терминологија и македонската градежна легислатива и стандардите за изведба на градежни работи, урбанистичко планирање и заштита на животната средина.
* Целосна компјутерска писменост
* Одличнo владеење со македонскиот и англискиот јазик
* Возачка дозвола

Изборот ќе се врши врз основа на постапка за избор на индивидуален консултант согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’). Дополнителни информации може да се добијат на долунаведената адреса во работно време од 08:30 до 16:30.

**Документите со кои се изразува интерес (на англиски или македонски јазик) треба да се достават најдоцна до 25.03.2022 на следната електронска адреса:**

**danijela.maneva@mon.gov.mk (CC: igor.krstevski@mon.gov.mk)**

**СО НАЗНАКА „ЗА ГРАДЕЖЕН ИНЖЕНЕР“**